En middelsstor (20–25 millimeter), bredt oval, matt svart gjødselgraver, vanligvis med noe fiolett eller bronseaktig glans. Hodet er bredt skovlformet uten horn. Pronotum er mye bredere enn langt, gjerne litt kantete. Dekkvingene er brede og noe hvelvede, ofte med markerte punktrader. Beina er forholdsvis tynne, leggene påfallende krumme. Hode, pronotum eller dekkvinger kan ha blanke knøler.